Data was extracted from:https://www.infomed.co.il/treatments/hair-replacement-surgery-grafting-and-scalp-reduction/

השתלת שיער (Hair Replacement Surgery grafting and scalp reduction)
עור
2 דקות קריאה
כללי
שאלות ותשובות
מאמרים
איילת גייר - השתלת שיער
בית לכל תחומי האסתטיקה עם התמחות ספציפית בהשתלות שיער
073-7815721
צור קשר
קראו עליי
מטרת הניתוח
נשירת שיער היא בעיה מתסכלת עבור אנשים רבים. תרופות כגון רוגיין ופרופסיה עשויות לעזור לאנשים עם קרחות תורשתית, אך זהו פתרון זמני.
עבור אנשים מסוימים, ניתוח השתלת שיער, שיפתור את הבעיה באופן קבוע, הוא הפתרון המועדף. בניתוח השתלת  שיער קיימים שני הליכים טיפוסיים – השתלת שיער והקטנת קרקפת. מועמדים מתאימים להוספת שיער הם גברים עם קרחות בדפוס גברי ונשים עם שיער דליל.
גם אנשים שאיבדו שיער כתוצאה מכוויות או פציעות בקרקפת, יכולים להסתייע בניתוח השתלת שיער. הניתוח לא יועיל לנשים שיש להן נשירת שיער משמעותית בשטח נרחב.
כמו כן, אנשים שאין להם מספיק מקומות מהם ניתן לקחת את ה"תרומה" ואנשים שיש להם רקמת צלקת ורודה, או צלקות עבות וסיביות, כתוצאה מכוויות או מפציעות בקרקפת, אינם מועמדים מתאימים להשתלה.
תיאור הניתוח
במהלך ניתוח השתלת שיער, הרופא מעביר שיערות מאזור שיש בו הרבה שיער לאזורים קרחים משיער. רוב השתלות השיער מתבצעות במרפאה, תחת הרדמה מקומית.
במהלך השתלת שיער מרגישים כאב מזערי בלבד. לאחר ניקוי יסודי של הקרקפת, המנתח משתמש במחטים קטנות על מנת להרדים אזור בו יש צמיחה נורמאלית של שיערות, בחלק האחורי של הקרקפת. הוא מסיר חלק מהאזור השעיר של הקרקפת בעזרת אזמל מנתחים, מניח אותו בצד ותופר את הקרקפת בחזרה.
קבוצות קטנות של שיער, או שיערות בודדות, מופרדות, או מוסרות מהקרקפת בעזרת זכוכית מגדלת באמצעות סכין חד. מנקים ומרדימים את האזור שיקבל את השערות הבריאות (בדרך כלל החלק הקדמי של הקרקפת), באמצעות מחטים קטנות.
בסופו של התהליך, יוצרים נקבים זעירים בחלק הקדמי של הקרקפת ומניחים בתוכם בזהירות את השערות הבריאות. במהלך ניתוח הוספת שיער אחד משתילים מאות ואפילו אלפי שערות.
לחצו כאן
למידע נוסף על השתלות שיער
סיכונים
סיכונים שקיימים בניתוח מכל סוג:
·  דימום
·  זיהום
סיכונים נוספים בניתוח השתלת שיער:
·  צלקת
· מראה לא טבעי של השיער החדש שצמח (שכיח בעיקר בשיטות הישנות יותר).
קיימת אפשרות שלאחר הניתוח, השתלת שיער תיראה פחות מוצלחת מהציפיות.על מנת שניתוח השתלת שיער יהיה בטוח ומוצלח, חשוב שמצבו הבריאותי של המטופל יהיה טוב. בכל מקרה, חשוב לשוחח עם הרופא על הסיכונים והאפשרויות, לפני שמבצעים ניתוח כלשהו מתוך בחירה (ניתוח שאינו הכרחי).
הטיפול לאחר הניתוח
ברוב השיטות המודרניות של השתלת שיער, מתרחשת צמיחה מעולה של שיער, תוך מספר חודשים לאחר הניתוח. יחד עם זאת, לעתים קרובות, יש צורך ביותר מטיפול אחד, על מנת להגיע למראה הטוב ביותר. השיער שהוחלף בדרך כלל נשאר לצמיתות. אין צורך בטיפול ארוך טווח.
לאחר ניתוח השתלת שיער, במהלך תקופת ההחלמה, הקרקפת בדרך כלל רגישה מאד. במקרים מסוימים יתכן צורך בשימוש במשככי כאבים חזקים, הניטלים דרך הפה למשך מספר ימים.
הראש נשאר חבוש בתחבושת כירורגית גדולה, או בתחבושת קטנה יותר ועליה כובע, לפחות למשך יום אחד או יומיים. חלק מהרופאים ממליצים גם על נטילת אנטיביוטיקה, או תרופות אנטי דלקתיות לאחר ניתוח הוספת שיער. אין צורך בשום טיפול נוסף לאחר ניתוח הוספת שיער.